Regjimenti i Operacioneve Speciale (Maqedoni e Veriut)

Regjimenti i Operacioneve Speciale (maqedonisht: Полк за специјални операции, romanizuar: Polk za specijalni operacii) është njësia kryesore e operacioneve speciale e Ushtrisë së Maqedonisë së Veriut. Nën komandën e Regjimentit të Operacioneve Speciale janë Batalioni i Renxherëve, si dhe Batalioni i Forcave Speciale "Ujqërit". Njësia e Ujqëve u formua më 1 Mars 1994. Regjimenti i Operacioneve Speciale është përgjegjës për mbrojtjen e sovranitetit dhe integritetit territorial të Maqedonisë së Veriut nga armiqtë e huaj. Kjo njësi është plotësisht në përputhje me standardet e NATO-s.

 Historia 

 Më 1 Mars 1994, për herë të parë në Ushtrinë e Republikës së Maqedonisë u themelua një Njësi për Qëllime Speciale nën emrin "Ujqërit";
 Funksionoi si Komandë e Njësive Speciale nga viti 2002 deri në vitin 2003;
 Në dhjetor 2003, me vendim të Komandantit të Përgjithshëm të forcave të armatosura të Republikës së Maqedonisë, njësia u ristrukturua në Skuadrë për Qëllime Speciale;
 Në nëntor të vitit 2006, Njësia ristrukturohet në Regjimentin e Operacioneve Speciale (SOR).

 Misioni 
Ofron njësi të organizuara, të trajnuara dhe të pajisura plotësisht për kryerjen e operacioneve speciale dhe operacioneve specifike konvencionale, në mënyrë të pavarur ose në bashkëpunim me njësi të tjera të ARM-së dhe forcave të tjera të koalicionit, në të gjitha kushtet e motit dhe tokës në kohë paqeje, krize dhe lufte, me qëllim mbështetjen e paqes dhe parandalimin e konfliktit, si pjesë e përpjekjeve të përgjithshme për të mbështetur sigurinë e brendshme dhe politikën e jashtme të Maqedonisë së Veriut.

 Shiko edhe 

 Forcat e Armatosura të Maqedonisë së Veriut

 Referime 

Kategoria:Njësi dhe formacione ushtarake të Maqedonisë së Veriut
Kategoria:Forcat e Armatosura të Maqedonisë së Veriut